Vastu ôhtut maandusime 5 eurot odavamas Amazoni vôôrastemajas, kust homme hommikul lahkume sisemaa suunas. Sellega seoses on meie poolt ilmselt oodata pikemat eetrivaikust. Homme istume bussi peale ja sôidame Prantsuse Guajaana piirile Albinasse, kust keskpäeva paiku  vôtame paadid ja hakkame Marowinje ja hiljem Tapanahony jôgesid mööda lôuna poole liikuma. Millalgi vôtab meid mingi lennuk kuskilt peale ja viib kuhugi järgmisesse väiksesse kohta, kust siis kuuldavasti on vôimalik kanuud rentida, et nendega siis Gran Rio jôge mööda Prof. van Blommenstein mereni (kaardi järgi üks suurem järv keset Surinamet) Pokigroni külasse jôuda. Sinna peaks meil 28. septembri hommikuks buss vastu tulema, kust siis omakorda "perfektsete teeolude" (reisifirma sônastus) korral pidavat  vôimalik olema nelja tunniga Paramaribosse jôuda.